|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ  ΚΑΙ ΑΘΛΗΤΙΣΜΟΥ  ΠΕΡ/ΚΗ Δ/ΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ. ΕΛΛΑΔΑΣ  **ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΑΧΑΪΑΣ**  ΤΜΗΜΑ Γ΄- ΠΡΟΣΩΠΙΚΟΥ |  |  |
|  |

**ΔΙΚΑΙΟΛΟΓΗΤΙΚΑ ΣΥΝΤΑΞΙΟΔΟΤΗΣΗΣ ΕΚΠΑΙΔΕΥΤΙΚΩΝ (ΠΑΡΑΙΤΗΣΕΙΣ ΣΤΟ ΤΕΛΟΣ ΤΟΥ ΣΧΟΛΙΚΟΥ ΕΤΟΥΣ)**

1. **Αίτηση απονομής σύνταξης** (σε έξι αντίτυπα πρωτότυπα υπογεγραμμένα).
2. Φωτοαντίγραφο **Δελτίου Αστυνομικής Ταυτότητας** και των δύο όψεων.
3. Πρόσφατο **Πιστοποιητικό Οικογενειακής Κατάστασης (έκδοση από 01/04/2024 και μετά)** – να αναγράφονται, εκτός των άλλων, η οικογενειακή μερίδα, η ημερομηνία (κατά περίπτωση) γάμου-θανάτου συζύγου-διαζυγίου, τα παιδιά και η προσωπική τους κατάσταση (έγγαμα, άγαμα). **Σε περίπτωση διαζυγίου** προσκομίζεται το διαζευκτήριο & δικαστική απόφαση επιμέλειας παιδιών, αν υπάρχουν ανήλικα τέκνα ή ενήλικα που σπουδάζουν. Σε περίπτωση χηρείας να αναγράφεται η ημερομηνία θανάτου του/της συζύγου.
4. Φωτοτυπία της πρώτης σελίδας βιβλιαρίου τραπέζηςόπου αναγράφεται καθαρά ο **αριθμός λογαριασμού ΙΒΑΝ** με πρώτο το όνομα του αιτούντος, στον οποίο θα κατατίθεται η σύνταξη (οποιαδήποτε τράπεζα επιλογής του ενδιαφερόμενου) ή εκτύπωση του αριθμού λογαριασμού IBAN.
5. **Πιστοποιητικό στρατολογικής κατάστασης τύπου Α΄** (για τους άνδρες, εφόσον δεν υπάρχει στον Ατομικό Φάκελο του εκπαιδευτικού), το οποίο μπορεί να εκδίδει μέσω της εφαρμογής gov.gr (από το σύνδεσμο <https://www.gov.gr/ipiresies/strateuse/stratologike-katastase/pistopoietiko-stratologikes-katastases>) με τη χρήση των κωδικών taxisnet.
6. Εάν ο εκπαιδευτικός εργαζόταν με οποιαδήποτε ιδιότητα πριν τον μόνιμο διορισμό του, να προσκομίζεται, αν ήδη υπάρχει, **απόφαση ανακεφαλαίωσης ενσήμων ή βεβαίωση καταμέτρησης ενσήμων** από τον ΕΦΚΑ ή άλλο ασφαλιστικό φορέα. Σε διαφορετική περίπτωση, να προσκομίζεται **βεβαίωση απογραφής** μέσω gov.gr (από τον σύνδεσμο <https://www.gov.gr/ipiresies/ergasia-kai-asphalise/asphalise/bebaiose-apographes-eephka>) με τη χρήση των κωδικών taxinet, όπου θα αναγράφεται ό ΑΦΜ, ο ΑΜΚΑ και ο ΑΜΑ ή ΑΡΙΘΜΟΣ ΣΥΣΤΗΜΑΤΟΣ ΕΦΚΑ).
7. Πρόσφατη **βεβαίωση φοιτητικής ιδιότητας παιδιών** τρέχοντος εξαμήνου για τα παιδιά (μέχρι και το 24ο έτος ηλικίας) από τη Σχολή φοίτησης στην οποία να αναφέρονται η ημερομηνία πρώτης εγγραφής και η διάρκεια σπουδών ή βεβαίωση φοίτησης στη Β/θμια Εκπ/ση στην περίπτωση που αυτή δεν έχει ολοκληρωθεί (για ενήλικα παιδιά μέχρι το 19ο έτος ηλικίας).
8. Σε περίπτωση που υπάρχει, **γνωμάτευση Υγειονομικής Επιτροπής** για αναπηρία 67% και άνω του ενδιαφερομένου, ή του/της συζύγου, ή των τέκνων.
9. **Σε περίπτωση εξαγοράς χρόνου συντάξιμης υπηρεσίας στο ΓΛΚ** (όπως ιδιωτικός χρόνος ασφάλισης, στρατιωτική θητεία, άδεια άνευ αποδοχών για ανατροφή παιδιού και για όσους θεμελιώνουν συνταξιοδοτικό δικαίωμα από 1-1-2011: έτη σπουδών, πλασματικός χρόνος παιδιών):

* Θα πρέπει να προσκομίζονται όλα τα αποδεικτικά της εξαγοράς (απόφαση, απόδειξη καταβολής του ποσού).
* Όσοι προτίθενται να εξαγοράσουν τη συντάξιμη υπηρεσία τους στο ΓΛΚ και στα λοιπά ταμεία το δηλώνουν στην αίτηση απονομής.
* Αν για την εξαγορά δεν έχει εκδοθεί απόφαση/πράξη, **να μας ενημερώσετε για τον αριθμό πρωτοκόλλου της αίτησης στο ταμείο**, επειδή πρέπει να αναγραφεί στο Δελτίο Ατομικής και Υπηρεσιακής Κατάστασης (ΔΑΥΚ).